CELEX: C2007/095/115
Language: sk
Date: 2007-04-28 00:00:00
Title: Vec F-12/07: Žaloba podaná 26. februára 2007 – O'Connor/Komisia

28.4.2007   
            
            
               SK
            
            
               Úradný vestník Európskej únie
            
            
               C 95/57
            
         Žaloba podaná 26. februára 2007 – O'Connor/Komisia
   (Vec F-12/07)
   (2007/C 95/115)
   Jazyk konania: francúzština
   Účastníci konania
   
      Žalobkyňa: Elizabeth O'Connor (Brusel, Belgicko) (v zastúpení: S. Orlandi, A. Coolen, J.-N. Louis a E. Marchal, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie o priznaní príspevku v nezamestnanosti žalobkyni na maximálnu dobu 11 mesiacov a 25 dní,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa, bývalá zamestnankyňa Komisie, bola v Komisii zamestnaná nepretržite od 16. januára 2001 do 31. decembra 2005 na základe šiestich rozličných zmlúv na dobu určitú v nasledujúcom poradí: prvá zmluva dočasného zamestnanca, prvá zmluva pomocného zamestnanca, druhá zmluva dočasného zamestnanca, druhá zmluva pomocného zamestnanca, tretia zmluva dočasného zamestnanca a napokon zmluva zmluvného zamestnanca.
   Keďže sa administratíva domnievala, že obdobie, kedy bola žalobkyňa zamestnaná na základe zmlúv pomocného zamestnanca, musí byť považované za obdobie zamestnania u iného zamestnávateľa ako orgánov Spoločenstva, priznala jej nárok na príspevok v nezamestnanosti na obdobie najviac 11 mesiacov a 25 dní.
   Na podporu svojej žaloby žalobkyňa uvádza, že jednak Komisia porušila právo tým, že ju ponechala v svojich službách dlhšie ako päť rokov na základe rôznych zmlúv na dobu určitú a s rozličným štatútom. Okrem toho Komisia nesprávne uplatnila článok 28a ods. 4 a článok 96 ods. 4 podmienok zamestnávania ostatných zamestnancov tým, že na účely týchto ustanovení nezohľadnila obdobie, počas ktorého žalobkyňa pracovala ako pomocný zamestnanec.